
Riigihanke „Narva linna tänavate aastaringne hooldus 2010” 

väljakuulutamiseta läbirääkimistega hankemenetluse 
tulemuste kinnitamine
1. Asjaolud ja menetluse käik
Narva Linnavalitsuse (NLV) 17.03.2010 korraldusega nr 346-k „Riigihanke «Narva linna tänavate aastaringne hooldus 2010» väljakuulutamiseta läbirääkimistega hankemenetluse kor-raldamine“ tehti Narva Linnavalitsuse Linnavara- ja Majandusametile (LVMA) ülesandeks algatada ühe pakkujaga väljakuulutamiseta läbirääkimistega hankemenetlus, esitades AS-le Heakorrastus (Reg. 10229666) juurdelisatud hankedokumendid (HD).
19.03.2010 tunnistas Narva Linnavalitsuse 29.12.2005.a korraldusega nr 1400-k „Riigihanke konkursikomisjoni koosseisu kinnitamine“ moodustatud riigihanke konkursikomisjon huvita-tud isiku (AS Heakorrastus) kvalifikatsiooni hankedokumentides sätestatud kvalifitseerimis-tingimustele vastavaks, mille alusel LVMA asus pidama huvitatud isikuga tulevase hanke-lepingu tingimuste üle läbirääkimisi. Läbirääkimiste tulemusel kooskõlastati mõlemapoolselt riigihanke tehniline kirjeldus ning hankelepingu projekt, misjärel LVMA tegi huvitatud isikule pakkumuse esitamise ettepaneku.

Pakkumuse edukaks tunnistamise kriteeriumiks oli pakkumuse vastavus hankija rahalistele võimalustele. Vastavalt HD p-le 15 tunnistatakse pakkumus edukaks üksnes siis, kui pakku-muse maksumus ei ületa hankija rahalisi võimalusi. NLV riigihankekomisjoni 29.03.2010 koos-olekul avati pakkuja AS Heakorrastus poolt esitatud pakkumus ning tehti kirjalikud otsused pakkumuse vastavaks ja edukaks tunnistamise kohta.

Lähtudes eeltoodust ning juhindudes Narva Linnavalitsuse 08.03.2006 määruse nr 298 „Riigi-hangete läbiviimise reglement” § 16 p-st 1 esitab riigihanke eest vastutav isik hankemenetluse tulemused Narva Linnavalitsusele kinnitamiseks.
2. Õiguslikud alused

Narva Linnavalitsuse 08.03.2006 määruse nr 298 „Riigihangete läbiviimise reglement” § 16 p-st 1 tulenevalt kinnitab hankemenetluse tulemused Narva Linnavalitsus. HMS § 2 lg 2 ütleb sõnaselgelt, et riigihankemenetlusele ei kohaldu haldusmenetluse seaduse regulatsioon. Riigi-hankemenetlus on avalik-õiguslik erimenetlus, millekohane reeglistik sisaldub ammendavalt riigihangete seaduses. Seega on käesoleva korralduse puhul tegemist mitte haldusaktiga HMS § 51 mõistes, vaid hankija otsusega riigihangete seaduse tähenduses. Hankija otsuse kehtivus ei ole seotud selle teatavakstegemisega ning jõustub vastuvõtmisest, mis aga ei tähenda, et hankija ei pea vastu võetud otsusest pakkujat teavitama. Hankija teavitamiskohustuse sätes-tab RHS § 54 ning RHS § 121 lg 1 seob vaidlustustähtaja kulgemise pakkuja teadasaamisega oma õiguste rikkumisest.
Vastavalt RHS § 37 lg-le 1 esitab hankija riiklikule riigihangete registrile kümne päeva jooksul pärast hankemenetluse lõppemist registri veebilehe kaudu riigihanke aruande. Hanke-menetluse lõppemise alused sätestab RHS § 29 lg 3. Viidatud sätte kohaselt lõpeb hanke-menetlus muu hulgas hankelepingu või raamlepingu sõlmimisega.
3. Otsus
3.1. Kinnitada riigihanke «Narva linna tänavate aastaringne hooldus 2010» väljakuulutami-seta läbirääkimistega hankemenetluse tulemused vastavalt juurdelisatud Narva Linna-valitsuse riigihanke konkursikomisjoni protokollidele.
3.2. Narva Linnavalitsuse Linnavara- ja Majandusametil sõlmida AS-ga Heakorrastus (Reg. 10229666) tänavapuhastusteenuste hankeleping ning esitada riiklikule riigihangete registrile kümne päeva jooksul pärast hankemenetluse lõppemist riigihanke aruanne.
4. Rakendussätted

4.1. Hankija otsus jõustub vastuvõtmisest.
4.2. Riigihanke eest vastutaval isikul teavitada käesolevast otsusest pakkujat.

4.3. Pakkuja võib vaidlustada hankija otsuse riigihangete seaduses sätestatud korras, esitades seitsme tööpäeva jooksul arvates päevast, mil vaidlustaja sai teada või pidi teada saama oma õiguste rikkumisest või huvide kahjustamisest, Riigihangete Ameti Vaidlustus-komisjonile sellekohase vaidlustuse.

